Vesturlandssýning í Faxaborg verður 23. mars Laugardaginn 23. mars nk. verður Vesturlandssýning haldin í reiðhöllinni Faxaborg í Borgarnesi . Fulltrúar hestamannafélaga á Vesturlandi og Hrossaræktarsambands Vesturlands efna til sýningarinnar . „ Nú styttist í Vesturlandssýningu og er undirbúningur í fullum gangi . Dagskráin er þétt og mikil og góð þátttaka á meðal hestamanna á Vesturlandi . Endanleg dagskrá verður auglýst á allra næstu dögum en hún spannar á milli 20 - 30 atriði . Þar má helst nefna börn , unglinga , A-flokk gæðinga , B-flokk gæðinga , skeið , kynbótahross , ræktunarbú og afkvæmasýningar . Einnig verða á sýningunni eftirtalin atriði : Menntaskóli Borgarfjarðar , Félag tamningamanna , vestlenskar heimasætur , söngatriði og einhverjir af þeim glæsilegu stóðhestum sem Hrossaræktarsamband Vesturlands býður upp á í ár láta sjá sig svo eitthvað sé nefnt , “ segir í tilkynningu frá undirbúningsnefnd . Aðgangseyrir verður 1.500 kr. fyrir fullorðna , 500 kr. fyrir 6 - 12 ára og frítt fyrir 5 ára og yngri .